****

**ПОЗИВ ЗА ПОДНОШЕЊЕ ПОНУДЕ**

На основу члана 39. , члана 55 став 1 тачка 2, члана 57. став 1 и члана 60. став 1 тачка 2. Закона о јавним набавкама (,,Сл.гласник РС“, бр. 124/12, 14/2015 и 68/2015), и Одлуке о покретању поступка јавне набавке мале вредности дел.бр. 1457 од 14.11.2018.године, Дом ученика средњих школа «Никола Војводић» из Кикинде, ул. Бранка Вујина 13, **позива понуђаче да поднесу писану понуду у поступку јавне набавке мале вредности редни број ЈНМВ- добра- 4/2018 чији је предмет набавка добра –набавка новог путничког аутомобила за службене сврхе назив и ознака из општег речника набавки – 34110000- путнички аутомобил.**

Понуде морају бити припремљене и поднете у складу са позивом за подношење понуде и конкурсном документацијом.

Конкурсна документација се може преузети у Дому ученика средњих школа „Никола Војводић“ Бранка Вујина 13 Кикинда непосредно, путем Портала јавних набавки, путем сајта Дома [www.dukikinda.edu.rs](http://www.dukikinda.edu.rs) или путем поште. Коктакт особа Ивана Таталовић, стручни сарадник за ЈН- ivana@dukikinda.edu.rs.

Понуђач је дужан да испуњава услове дефинисане чланом 75. И 77. Закона о јавним набавкама, што доказује на начин дефинисан конкурсном документацијом.

Право учешћа у поступку јавне набавке имају сва правна лица, предузетници и физичка лица која испуњавају услове из члана 75. и 77. Закона о јавним набавкама.

Понуђач је дужан да приликом подношења понуде достави тражене прилоге као и да попуни, потпише и овери обрасце који су дати у конкурсној документацији.

Понуђачи су дужни да понуду сачине према упутству наручиоца и да је у писаном облику доставе у запечаћеној коверти (омоту) на адресу наручиоца Дом ученика средњих школа «Никола Војводић» из Кикинде**,** ул. Бранка Вујина 13, са назнаком ''Понуда за јавну набавку –добра-ЈНМВ 4/2018-набавка новог путничког аутомобила за службене врхе -НЕ ОТВАРАТИ'' најкасније **:**

* до дана **29.11.2018. године до 10 часова**

Понуђач је дужан да на полеђини коверте назначи назив, адресу, телефон и име и презиме контакт особе понуђача.

Понуда која буде стигла до наведеног рока сматраће се благовременом и узеће се у разматрање.

Неблаговремене понуде се неће отварати и по окончању поступка отварања ће бити враћене понуђачу уз повратницу, са назнаком да је иста поднета неблаговремено.

Јавно отварање понуда ће се обавити одмах након истека рока за достављање понуда тј. **дана** **29.11.2018. године у 10 часова и 15 мин у просторијама Дома ученика средњих школа «Никола Војводић» из Кикинде, ул. Бранка Вујина 13**. Отварању понуда може присуствовати овлашћени представник понуђача који је дужан да пре почетка отварања понуда комисији поднесе овлашћење за учешће у поступку отварања понуда.

Критеријум за оцену понуда је: **најнижа понуђена цена**

Одлука о додели уговора ће бити донета у оквирном року од 7 (седам) дана од дана јавног отварања понуда.